



Z A P I S N I K
s  9. sjednice Vijeća Mjesnog odbora HRELIĆ,
održane dana 17.2.2022.
u objektu mjesne samouprave Ul. Svetog Mateja 93,
s početkom u 18,00 sati


NAZOČNI ČLANOVI VIJEĆA:
Miljenka Plazonić Bogdan, Zrinka Kunić, Danijela Krpan, Marina Havidić, Marinko Orešković


Predsjedava:  Miljenka Plazonić Bogdan, predsjednica Vijeća.

Zapisnik vodi: Miljenka Plazonić Bogdan



	Predsjednica konstatira da su nazočni svi članovi Vijeća, te otvara 9. sjednicu Vijeća Mjesnog odbora. 

USVAJANJE ZAPISNIKA

	Vijeće jednoglasno prihvaća tekst zapisnika 8. sjednice Vijeća MO Hrelić, održane 17.1.2022.

USVAJANJE DNEVNOG REDA

Na prijedlog predsjednice, Vijeće jednoglasno utvrđuje


 DNEVNI RED:


1. Financijski plan Mjesnog odbora Hrelić za 2022. godinu, donosi se
2. Plan malih komunalnih akcija Mjesnog odbora Hrelić za 2022. godinu, donosi se
3. Asfalterski program VMO Hrelić za 2022. godinu -  zaključak, donosi se
4. Usvajanje konačnog prijedloga Plana komunalnih aktivnosti za 2022. MO Hrelić prema VGČ -  zaključak, donosi se 
5. Uključivanje građana u donošenje mišljenja o prijedlogu preusmjeravanja ulica Draganići i Havidićeva - zaključak, donosi se
6. Usvajanje liste potrebe za ugradnjom dodatne javne rasvjete u MO Hrelić -  zaključak, donosi se
7. Analiza i pokretanje požurnica za ranije poslane zaključke koji nisu riješeni do sada -  zaključak, donosi se
8. Pitanja, prijedlozi i obavijesti



Ad 1. 	Financijski plan Mjesnog odbora Hrelić za 2022. godinu

Vijeće jednoglasno donosi 

FINANCIJSKI PLAN
Mjesnog Odbora Hrelić
za 2022.

Članak 1.
Financijski plan Mjesnog odbora Hrelić za 2022. (dalje u tekstu: Plan) sastoji se od:

PRIHODA:										717.200,00
RASHODA:										717.200,00

	Članak 2.

	Prihodi i rashodi iz članka 1. Plana su:

	

	Šifra
	A) PRIHODI
	IZNOS
(u kunama)

	671
	PRIHODI MJESNOG ODBORA UKUPNO
	717.200,00

	6711
	PRIHODI ZA FINANCIRANJE RASHODA POSLOVANJA
	717.200,00

	

	Šifra
	A) RASHODI
	IZNOS
(u kunama)

	 
	RASHODI MJESNOG ODBORA UKUPNO
	717.200,00

	3232
	USLUGE TEKUĆEG I INVESTICIJSKOG ODRŽAVANJA - PMKA MO
	641.000,00

	 
	ODRŽAVANJE JAVNIH ZELENIH POVRŠINA
	170.000,00

	 
	ODRŽAVANJE NERAZVRSTANIH CESTA
	471.000,00

	3291
	NAKNADE ČLANOVIMA VIJEĆA MJESNOG ODBORA
	72.000,00

	3299
	OSTALI NESPOMENUTI RASHODI POSLOVANJA VIJEĆA MJESNOG ODBORA
	4.200,00



Članak 3.
Naredbodavac za izvršenje Plana je pročelnica  Gradskog ureda za mjesnu samoupravu, civilnu zaštitu i sigurnost.


Članak 4.
Plan će biti objavljen na oglasnoj ploči u sjedištu Mjesnog odbora.







Ad 2.   Plan malih komunalnih akcija Mjesnog odbora Hrelić za 2022. godinu

Vijeće jednoglasno donosi 


Plan malih komunalnih akcija
Mjesnog odbora Hrelić u 2022.


	1. Ovim se planom, u skladu s planiranim sredstvima i izvorima financiranja, određuju poslovi i radovi održavanja komunalne infrastrukture na području Mjesnog odbora Hrelić (u daljnjem tekstu: Mjesni odbor), a kojima se osigurava obavljanje komunalnih djelatnosti:
	- održavanja javnih zelenih površina i
	- redovitog održavanja nerazvrstanih cesta.

	2. Plan je izrađen u skladu s planiranim prihodima i primicima te utvrđenim rashodima i izdacima u Proračunu Grada Zagreba za 2022. i Financijskom planu Mjesnog odbora za 2022., a na temelju godišnjih operativnih planova i programa nositelja komunalnih djelatnosti u Gradu Zagrebu, za koje se dio sredstava osigurava u ovom planu.


	3. Planirana sredstva za financiranje ovog plana u iznosu od ukupno 641.000,00 kuna raspoređuju se za obavljanje poslova i radova održavanja na području Mjesnog odbora prema sljedećim djelatnostima i nositeljima provedbe Plana:

	Redni broj
	Vrsta komunalne djelatnosti
	Nositelj provedbe
	Iznos sredstava

	3.1.
	održavanje javnih zelenih površina
	Zagrebački holding d.o.o., 
Podružnica Zrinjevac
	170.000,00

	3.2.
	redovito održavanje nerazvrstanih cesta
	Zagrebački holding d.o.o., 
Podružnica Zagrebačke ceste
	471.000,00

	Ukupno
	641.000,00




	4. Održavanje javnih zelenih površina u ovom planu obuhvaća održavanje gradskih parkova i ostalih ozelenjenih površina, pod kojim se podrazumijevaju svi radovi njege krajobraza radi održavanja optimalnog rasta i razvoja u urbanim uvjetima poput radova čišćenja, košnje travnjaka, sakupljanja biološkog i ostalog otpada, djelomične i potpune obnove devastiranih travnjaka, njege drveća u drvoredima, na pojedinačnim stablima i na skupinama stabala, njege ukrasnog grmlja (pojedinačnog, u sklopu, podrasta i živice), uspostave i njege sezonskih i trajnih cvjetnjaka, održavanje popločenih i sipinjenih površina, ispitivanje sigurnosti i funkcionalnosti i održavanje opreme na dječjim igralištima, fitosanitetska zaštita, zbrinjavanje biološkog otpada i proizvodnja komposta i biljnog materijala za potrebe održavanja, deponiranje sakupljenog otpada, zaštitu uređenih javnih ozelenjenih površina kao i održavanje elemenata zaštite, hitne intervencije na bilju uzrokovane prometnim ili vremenskim nepogodama i ostali stručni poslovi potrebni za održavanje parkovnih i ostalih uređenih zelenih površina.
	Ovaj plan odnosi se na poslove održavanja 63.190 m² uređenih javnih zelenih površina na području Mjesnog odbora.

	5. Održavanje nerazvrstanih cesta u ovom planu obuhvaća redovno održavanje nerazvrstanih cesta, i to:
	5.1. redovito ljetno održavanje, koje obuhvaća skup mjera kojima se otklanjaju nedostaci, zamjenjuju i obnavljaju dotrajali elementi i osigurava tehnička ispravnost nerazvrstanih cesta i cestovnih objekata za sigurno odvijanje prometa na njima. U sklopu redovnog ljetnog održavanja obavlja se ophodnja nerazvrstanih cesta, asfaltiranjem se otklanjaju ulegnuća i udarne jame, održava se semaforski sustav, obnavlja se horizontalna i vertikalna signalizacija, čiste se otvoreni jarci uz ceste, dosipavaju se makadamski putovi i slično.
	5.2. redovito održavanje u zimskim uvjetima, kojim se osigurava prohodnost cesta i odvijanje prometa po njima u vrijeme padanja snijega i stvaranja poledice. Radovi redovitog održavanja u zimskim uvjetima uključuju uređenje i održavanje baza zimske službe, pripravnost ekipa, rad ekipa, nabavu posipnih materijala, detaljno čišćenje i odvoz snijega i ostale radove (sustav za rano otkrivanje i dojavu poledice, obilježavanje koljem, izrada mješavine i rasoline, mobilne, radio i telefonske veze i rad nadzornog centra za praćenje izvršenja zadataka).
	5.3. asfalterski program, koji  obuhvaća uklanjanje dotrajalog asfaltnog zastora kolnika na nerazvrstanim cestama, prilagođavanje po visini poklopaca komunalnih instalacija i sanaciju podloge na pojedinim slabim mjestima ako se uoče nakon uklanjanja asfalta i presvlačenje novim asfaltom u punoj širini kolnika. Asfalterskim programom se produžuje eksploatacijski vijek prometnica u prosjeku za deset godina i omogućava viša razina uslužnosti korisnicima, a primjenjuje se na nerazvrstanim cestama gdje je kolnička konstrukcija (podloga) u relativno dobrom stanju dok se na površini asfalta nalazi veći broj oštećenja kao što su mrežaste pukotine i prijekopi.
	Ovaj plan odnosi se na poslove redovnog održavanja 56.475 m² nerazvrstanih cesta na području Mjesnog odbora.
	Ukupna planirana sredstva za redovito održavanje nerazvrstanih cesta na području Mjesnog odbora raspoređuju se na sljedeći način:
	- 70 % ili 329.700,00 kuna za asfalterski program i
	- 30 % ili 141.300,00 kuna za ostale poslove redovnog održavanja.

	6. Mjesni odbor, prema ovom planu, brinut će o redovitom održavanju nerazvrstanih cesta i javnih zelenih površina u stanju funkcionalne sposobnosti, sukladno ostvarenim prihodima za financiranje obavljanja komunalnih djelatnosti i održavanja komunalne infrastrukture.

	7. Upravna tijela Grada Zagreba, u nadležnosti kojih su djelatnosti komunalnog gospodarstva i prometa, sudjelovat će u provedbi ovog plana radi osiguravanja kvalitetnog obavljanja poslova održavanja komunalne infrastrukture i osiguravanja obavljanja komunalnih djelatnosti na načelima javne službe, neprofitnosti i kontinuiteta.

	8. Sredstva za provedbu ovog plana osiguravat će Gradski ured za mjesnu samoupravu, civilnu zaštitu i sigurnost za namjene određene Proračunom Grada Zagreba za 2022. i ovim planom, a prema načelima štednje i racionalnog korištenja sredstava.

	9. Ovaj plan bit će objavljen u Službenom glasniku Grada Zagreba kao sastavni dio Plana komunalnih aktivnosti Gradske četvrti Novi Zagreb - istok u 2022.
 Ad 3.	Asfalterski program MO Hrelić za 2022. godinu

Na temelju uvida u potrebe MO i temeljem procjene troška vijeće se složilo i jednoglasno donijelo sljedeći prijedlog za Plan održavanja u 2022. godini. 

ZAKLJUČAK
o Prijedlogu Asfalterskog programa za 2022. za Mjesni odbor Hrelić 

1. Na temelju uvida u potrebe MO i temeljem procjene troška, vijeće MO predlaže sljedeći Asfalterski program za Mjesni odbor Hrelić za 2022.:

	1
	Ulica Jurja Denzlera, od križanja sa ul. S. Planića do križanja sa ul. J. Sesissla (cca 100 m dužine)
	Asfaltiranje kolnika 
	popucali asfalt poprečno kod svih šahtova; završetak uređenja ulice



2. Dodatno traži se asfaltiranje na mjestima oštećenja na ulicama u naselju, po uvidu i potrebi, a koje po trenutnom stanju potreba postoji na ulicama Podhorskog, Havidićevoj, J. Holjca te Brdarićevoj (od Sesiselove do Sarajevske ulice). 

3. Ovaj Zaključak dostavlja se Vijeću Gradske četvrti Novi Zagreb – istok na dalje postupanje.

Ad 4.	Usvajanje konačnog prijedloga Plana komunalnih aktivnosti za 2022. MO Hrelić prema VGČ

Na temelju ranije napravljenog prijedloga PKA i dobivenih troškovnika od strane Zagrebačkih cesta i Zrinjevca za izvedbu istih, VMO je prodiskutiralo opcije i napravilo konačni prijedlog u skladu sa predviđenim proračunom GČ i preliminarnim dogovorima na koordinaciji vijećnika GČ. U nastavku su konačni prijedlozi dani u obliku dva zaključka, s obzirom na nadležnost za izvedbu aktivnosti (Zagrebačke ceste i Zrinjevac).

Vijeće je  jednoglasno donijelo sljedeći

ZAKLJUČAK
o Prijedlogu Plana komunalnih aktivnosti u nadležnosti Zagrebačkih cesta za 2022. i prioriteta za Mjesni odbor Hrelić 

1. Na temelju prijedloga VMO iz 11/2022 te temeljem dostavljenih informacija o procjeni troška, vijeće MO predlaže sljedeći Plan komunalnih aktivnosti za Mjesni odbor Hrelić za 2022. koji se odnosi na aktivnosti koje provode Zagrebačke ceste, gdje redoslijed označava prioritet:

	
	Aktivnost
	Opis
	Napomena za GČ

	1
	Sanacija - početak ulice Draganići, kod Sarajevske ceste
	sanacija kolnika i odvodnje oborinske vode
	

	2
	Sanacija - pješački prijelaz Sarajevska cesta/Jakuševečka
	sanacija kolnika i odvodnje
	traži se što jednostavnije rješenje minimalnog troška s obzirom da se očekuje rekonstrukcija Sarajevske ulice; no datum početka nije poznat, a prijelaz je kritičan za školsku djecu koja trenutno prelaze prema Hreliću i Dugavama, a izgradnjom nove škole u Jakuševcu će biti obrnuto.

	3
	Parking  - uz ulicu Aleksandra Brdarića i križanje sa Seisselovom, kčbr. 677/1 i 670
	Izgradnja dodatnih parkirnih mjesta  (projektiranje u planu za 2022. u PG)
	Projektiranje je planirano u Planu građenja GČza 2022.  i nalazi se u Planu javne nabave grada Zagreba za 2022.

	4
	Parkirališna mjesta - Seisselova ulica, preko puta križanja sa Hrelićkom, uz mali Oktogon, kčbr. 199/5
	Izgradnja 5-6 parkirnih mjesta (potrebno projektiranje)
	

	5
	Sanacija - put prema Havidićevoj ulici 2
	sanacija kolnika i odvodnje (nakupljanje oborinskih voda na zapadnom dijelu, cca 5 m dužine)
	Procjena troška vrlo visoka, čeka se revidirani iznos nakon obilaska




1. Ovaj Zaključak dostavlja se Vijeću Gradske četvrti Novi Zagreb – istok.


Vijeće je  jednoglasno donijelo sljedeći

ZAKLJUČAK
o Prijedlogu Plana komunalnih aktivnosti u nadležnosti Zrinjevca za 2022. i prioriteta za Mjesni odbor Hrelić 

1. Na temelju prijedloga VMO iz 11/2022 te temeljem dostavljenih informacija o procjeni troška, vijeće MO predlaže sljedeći Plan komunalnih aktivnosti za Mjesni odbor Hrelić za 2022. koji se odnosi na aktivnosti koje provodi Zrinjevac, gdje redoslijed označava prioritet:

	1
	Dječji park u Gomboševoj ulici 33
	postavljanje tobogana za djecu (manji uzrast)
	U postupku procjena troška

	2
	Uz ulicu Kauzlarićev prilaz , južna strana
	postava urbane opreme (4 klupe, zamjena postojećih)
	Iz rebalansa za PKA 2021/ Stavka 65 TR

	3
	Livada, između parka za pse i dječjeg igrališta (predložene lokacije)
	postava stola za stolni tenis
	Iz rebalansa za PKA 2021/ Stavka 66 TR




2. Ovaj Zaključak dostavlja se Vijeću Gradske četvrti Novi Zagreb – istok.

Ad 5. Uključivanje građana u donošenje mišljenja o prijedlogu preusmjeravanja ulica Draganići i Havidićeva

Temeljem Zaključka sa 8. sjednica VMO, o prijedlogu uspostave jednosmjernog toka prometa sa obilježavanjem uzdužnog parkinga za Ulica Draganići i Havidićeva ulica dostavljenog od strane  Gradskog ureda za prostorno uređenje, izgradnju grada, graditeljstvo, komunalne poslove i promet (Sektor za promet), te u međuvremenu dostavljene informacije o odobrenju prijedloga od strane PU, predsjednica VMO je predložila i obrazložila prijedlog uključivanja stanare navedenih ulica u donošenje mišljenja.  Predviđeni proces uključivanja građana temeljen je na želji da se poveća direktna participacija građana u uvođenju promjena u okruženje i poveća transparentnost procesa donošenja odluka na lokalnoj razini. Stoga je nužno dati građanima detaljnu informaciju o trenutnim prometnim izazovima, predloženim rješenjima te potencijalnim pozitivnim i negativnim posljedicama, te omogućiti prikupljanje njihovih mišljenja o specifičnim zahvatima u prostoru koji ih okružuje. 

Detalji su navedeni u narednom Zaključku koji je VMO jednoglasno usvojio: 

ZAKLJUČAK
o uključivanju građana u donošenje mišljenja o prijedlogu preusmjeravanja ulica Draganići i Havidićeva

1. Temeljem Zaključka sa 8. sjednica VMO, o prijedlogu uspostave jednosmjernog toka prometa sa obilježavanjem uzdužnog parkinga za Ulica Draganići i Havidićeva ulica dostavljenog od strane  Gradskog ureda za prostorno uređenje, izgradnju grada, graditeljstvo, komunalne poslove i promet (Sektor za promet), te u međuvremenu dostavljene informacije o odobrenju prijedloga od strane PU, VMO je donio odluku da se prije donošenja mišljenja od strane VMO u savjetovanje uključi stanare navedenih ulica na nastavno opisan način u periodu od mjesec dana. 

2. Predviđeni proces uključivanja građana temeljen je na želji da se poveća direktna participacija građana u uvođenju promjena u okruženje i poveća transparentnost procesa donošenja odluka na lokalnoj razini. Stoga je nužno dati građanima detaljnu informaciju o trenutnim prometnim izazovima, predloženim rješenjima te potencijalnim pozitivnim i negativnim posljedicama, te omogućiti prikupljanje njihovih mišljenja o specifičnim zahvatima u prostoru koji ih okružuje.

3. Ovaj proces uključivanja građana teži osiguravanju raznih kanala komunikacije kako bi se mogao provesti u uvjetima pandemije koji značajno ograničavaju mogućnosti okupljanja. 

4. VMO će putem letaka informirati građane na svim adresama u obje ulice o prijedlogu (A4, dvostrano, prelomljeno, C/B) te mogućnosti uvida u nacrt prijedloga i načina uključivanja i davanja mišljenja. Na tjednim dežurstvima u tijeku četiri tjedna će svi zainteresirani moći vidjeti nacrt prijedloga u uvećanom formatu, postaviti pitanja i dati svoje mišljenje u obliku pisane bilješke prisutnom vijećniku. Dodatno, po želji, građani će u navedenom periodu moći svoje mišljenje dati i putem e-maila i poštanskog sandučića MO. 

5. U realizaciji procesa će se konzultirati Gradski ured za mjesnu samoupravu, civilnu zaštitu i sigurnost u skladu s mogućnostima omogućiti i digitalni pristup predloženom rješenju.

6. U istom periodu mišljenje će moći dati i stručna zainteresirana javnost, te će se u cilju donošenja kvalitetnog mišljenja i eventualnog prijedloga izmjena biti u stalnom kontaktu sa nadležnim gradskim uredom i relevantnim stručnjacima.

7. Na temelju prikupljenih mišljenja i svojih ovlasti, VMO će na sjednici koja bude slijedila dati svoje mišljenje prema Gradskom uredu za obnovu, izgradnju, prostorno uređenje, graditeljstvo, komunalne poslove i promet o prijedlogu, uzimajući u obzir prikupljena pozitivna, negativna mišljenja i eventualne prijedloge za izmjenama. Cilj VMO je donijeti odluku koja će imati kvalitetnu podršku građana i biti dobro balansirano rješenje za narednih nekoliko godina.  

8. Cijeli proces će se dokumentirati u najboljoj namjeri te procijeniti njegov učinak i potencijal za korištenje sličnog pristupa pri budućim potrebama naselja.

9. [bookmark: _GoBack]Ovaj Zaključak dostavlja se Gradskoj četvrti Novi Zagreb – istok i Sektoru za promet Gradskog ureda za obnovu, izgradnju, prostorno uređenje, graditeljstvo, komunalne poslove i promet. 

Ad 6. Usvajanje liste potrebe za ugradnjom dodatne javne rasvjete u MO Hrelić

Na temelju uvida u potrebe MO, vijeće MO predlaže ugradnju dodatne javne rasvjete u 2022. na nekoliko lokacija. 

Vijeće je  jednoglasno donijelo sljedeći

ZAKLJUČAK
o potrebama za ugradnjom dodatne javne rasvjete u MO Hrelić

1. Na temelju uvida u potrebe MO, vijeće MO predlaže ugradnju dodatne javne rasvjete u 2022.:

	Javna rasvjeta – vanjska rasvjeta u ulici Draganići /odvojak  cca 200m (Draganići 2, 2a, 2b, 2c, 4, 4a i 6), (2-3 lampe)


	Rasvjeta park za pse (dvije lampe) – Gomoboševa/ (2-3 lampe)


	  Javna rasvjeta – prolaz Denzlerova – Seisselova (dvije lampe)


	Dodatna javna rasvjeta kraj malog Oktogona, na dijelu uređenog parkića na gradskoj površini (jedna lampa )





2. Nastavno na ranije upite na ovu temu koji nisu dobili odgovor, VMO traži žurno rješavanje ovih potreba, koje čine naselje sigurnijim za kretanje svih sugrađana. 

3. Ovaj Zaključak dostavlja se Vijeću Gradske četvrti Novi Zagreb – istok.

Ad 7.  Analiza i pokretanje požurnica za ranije poslane zaključke koji nisu riješeni do sada

Vijeće je  jednoglasno donijelo sljedeći


ZAKLJUČAK
o potrebama za slanjem požurnica za ranije donesene Zaključke VMO 

1. Na temelju uvida u ranije poslane Zaključke, traži se slanje požurnica i žuran odgovor za sljedeće stavke:

	Uspornik prometa na Hrelićkoj ulici 78 – analizom ustanovljeno da treba poslati  Gradskom uredu za promet

	44. Sjednica (stari saziv), Zaključak Ad. 3 – molimo poslati Gradskom uredu za promet umjesto Zagrebačkim cestama na postupanje

	Potreba za podizanjem pješačkog prijelaza na Ulici svetog Mateja kod autobusne stanice Hrelić 
	5. sjednica, Zaključak Ad. 8

	Sanacija poklopca na kolniku (Hrvatski telekom) na Sarajevskoj ulici kod Draganića 
	5. sjednica, Zaključak Ad. 9

	Problem slabe vidljivosti na križanju Planićeva/Seisselova 
	5. Sjednica, Zaključak Ad. 7

	Zaključak o korištenju prostora MO Hrelić, rješenje nepravnog korištenja istog
	2. sjednica, Zaključak Ad 5 , točka 3

	Saniranje staze kod ZET stanice Hrelić – dio zaključka nije odrađen
	4. sjednica, Zaključak Ad 5., Zagrebačkim cestama




2. VMO traži žurno rješavanje ovih potreba.

3. Ovaj Zaključak dostavlja se Vijeću Gradske četvrti Novi Zagreb – istok te Gradskom uredu za mjesnu upravu, civilnu zaštitu i sigurnost na dalje žurno postupanje.

Ad 7. Pitanja, prijedlozi i obavijesti

-	s obzirom na stanje naselja, potrebno je obnoviti iscrtanu prometnu signalizaciju u naselju (pješačke prelaze , parkirališna mjesta,…) Do sljedeće sjednice će vijećnici napraviti listu potreba koja će biti poslana nadležnom uredu. 

·  Potrebno je zamjeniti drvene stupove za struju u Matunovoj i Planićevoj, pa se traži zaključak o istome na sljedećoj sjednici na prijedlog vijećnice Marine Havidić

Dovršeno u 20:00 sati.

Zapisnik izradila: 
Miljenka Plazonić Bogdan

